Begrunnelse for tildeling av Ådal ILs Innsatspokal- Emil Kragnes
Emil Krangnes foreslås som mottaker av Ådal ILs innsatspokal for sitt mangeårige engasjement i skigruppa og for måten han representerer både klubben og idrettens verdier på.
Emil er en skiglad og dedikert utøver som har vært medlem av Ådal IL skigruppe over lang tid. Han har vist stor treningsvilje, målrettethet og kjærlighet til skisporten, og er en svært god rollemodell for yngre løpere i klubben – både gjennom sin væremåte og sin innsats.
I dag går Emil på skigymnaset på Geilo, der han satser videre på langrenn samtidig som han representerer Ådal IL på en utmerket måte i både kretsrenn og Norgescup. Han opptrer alltid positivt, respektfullt og profesjonelt, og er en god ambassadør for klubben. Dette har han gjort gjennom fotball, fotballdommer og langrennsutøver
Tålmodigheten og viljestyrken til Emil ble virkelig satt på prøve da han gjennomgikk et år preget av sykdom, der alternativ og tilpasset trening ble nødvendig. Med sitt pågangsmot, sin dedikasjon og sin evne til å holde fokus på langsiktig utvikling, jobbet han seg målrettet tilbake. Dette resulterte i en solid formstigning og gode prestasjoner mot slutten av sesongen 2025/2026.
Emil beskrives som blid, hyggelig, raus og svært dedikert. Han bidrar til et godt miljø rundt seg og viser ekte idrettsglede, noe som gjør ham til en verdig mottaker av Ådal ILs innsatspokal.

